b"\n_START_ARTICLE_\nHospitalitat\n_START_PARAGRAPH_\nL'hospitalitat \xc3\xa9s la liberalitat d'oferir la pr\xc3\xb2pia llar als hostes, siguin coneguts o no, aix\xc3\xad com a elements per a la seva comoditat (menjar i beure, lloc per seure o dormir, companyia...) o el bon accoliment que un pa\xc3\xads fa als estrangers. S'utilitza tamb\xc3\xa9 com a concepte dins del sector del turisme de pagament. _NEWLINE_\xc3\x89s una virtut preuada a diverses cultures i \xc3\xa8poques, amb predomini a les regions \xc3\xa0rabs i orientals i els pobles n\xc3\xb2mades i es considera socialment \xc3\xbatil perqu\xc3\xa8 ajuda a l'intercanvi entre ve\xc3\xafns i assegura un dret futur a un viatger. Quan un home arriba a un poblat passa a ser un hoste i ha de rebre l'hospitalitat que necessiti i els dies que necessiti."